જાન્યુઆરીના પ્રકાશન પછી શેના પર ભાર મુકાયો તે ફરી યાદ કરીએ તોઃ અંદાજ માત્ર કામદારો કેટલી સામાજિક સુરક્ષા જોગવાઈઓ મેળવી રહ્યાં છે તે માપે છે. ઇએસઆઇસી (ESI) જેવા તેમાંના કેટલાક સ્વૈચ્છિક છે અને ઇપીએફઓ (EPFO) જેવા કેટલાક ફરજિયાત છે. કેન્દ્ર સરકારના કર્મચારીઓ માટે એનપીએસ ફરજિયાત છે પરંતુ કેટલીક રાજ્ય સરકાર અને ખાનગી ક્ષેત્રના કર્મચારીઓ માટે તે સ્વૈચ્છિક છે. ઇપીએફઓની નોંધણી માત્ર ચોક્કસ માપદંડઓનું પાલન કરતા હોય તેવા એન્ટરપ્રાઈઝ માટે જ ફરજિયાત છે. સપ્ટેમ્બર 2017 અને ફેબ્રુઆરી 2018 વચ્ચેના નવા એકાઉન્ટ્સની સંખ્યા ઇપીએફઓ માટે 32.7 લાખ અને એનપીએસ માટે 4.2 લાખ હતી. આમાંથી ઇપીએફઓ હેઠળ 25 વર્ષથી ઓછી ઉંમરના નવા એકાઉન્ટ્સની સંખ્યા 20.5 લાખ અને એનપીએસ હેઠળ સરકારી કર્મચારીઓ માટેની સંખ્યા 84,659 હતી. ઇએસઆઇસી ડેટા દર્શાવે છે કે સપ્ટેમ્બર 2017માં 2.90 કરોડથી ઇએસઆઇસી એકાઉન્ટની કુલ સંખ્યા ઘટીને ફેબ્રુઆરી 2018માં 2.7 કરોડ થઈ ગઈ હતી. ઇએસઆઇસીના ડેટાનું અર્થઘટન કરવું મુશ્કેલ છે કારણ કે તે સ્વૈચ્છિક છે અને મહિનાઓમાં અનિયમિત પેટર્ન પણ બતાવે છે. જોકે ઇપીએફઓ માટે પણ એન્ટરપ્રાઇઝની પ્રકૃતિમાં ફેરફારને કારણે ઔપચારિકમાંથી શ્રમ બજારમાં જોડાયેલા નવા એકાઉન્ટ્સને અલગ પાડવાનું મુશ્કેલ છે. જો કોઈ ઇપીએફઓ અને એનપીએસના નવા એકાઉન્ટ્સને ઔપચારિક ક્ષેત્રે નવી નોકરીઓ તરીકે સ્વીકારી લે તો પણ તેનો આંકડો છ મહિનામાં 21 લાખ નવી રોજગારી અથવા એક વર્ષમાં 42 લાખ નોકરીઓ જેટલો જ છે. અને તે 70 લાખ નવી નોકરીના દાવા કરતા ઘણો ઓછો છે.